google/wiki40b huggingface dataset:
Himpunan Kebebasan Akademik 2011

Himpunan Kebebasan Akademik 2011 diadakan pada 31 Disember 2011 di hadapan Universiti Perguruan Sultan Idris (UPSI) , Tanjung Malim, Perak. 17 mahasiswa ditahan kira-kira jam 4 pagi dan dibawa ke Balai Polis Tanjung Malim untuk disoal siasat, sebelum dibawa ke Balai Polis Slim River. Seramai 20 mahasiswa ditahan. Insiden ini ada kaitan dengan kes mahasiswa Adam Adli yang UPSI yang menurunkan bendera PM , Datuk Seri Najib Tun Razak di PWTC . Kumpulan mahasiswa itu sekadar menyatakan bantahan terhadap Akta Universiti Kolej Universiti (AUKU).
Mereka mendakwa ditahan secara kasar oleh polis ketika sedang mengadakan protes pada Himpunan Kebebasan Akademik (BEBAS) di hadapan Universiti Perguruan Sultan Idris (UPSI) di malam ambang tahun baru. Mahasiswa itu seramai 60 orang duduk di hadapan UPSI sebagai menyatakan protes Akta Universiti dan Kolej Universiti (AUKU) dan menuntut solidariti untuk Adam Adli Abdul Halim.
Polis mengadakan sekatan sepanjang lebuh raya menghala ke Tanjung Malim.  Naib Presiden Parti Keadilan Rakyat (PKR) menegaskan tindakan ini bercanggah dengan Akta Perhimpunan Aman yang diwujudkan Perdana Menteri Datuk Seri Najib Razak dan bertentangan dengan Perlembagaan Persekutuan.

Cedera dan ditahan

Presiden Gerakan Menuntut Kebebasan Akademik Muhammad Safwan Anang patah tulang rusuk. Amar Rasyidi cedera di kepala manakala 20 mahasiswa ditahan. Mereka ditahan secara kasar oleh polis ketika sedang mengadakan protes pada Himpunan Kebebasan Akademik (BEBAS) di hadapan Universiti Perguruan Sultan Idris (UPSI) .Muhammad Safwan dibawa ke Hospital Tanjung Malim sebelum dipindahkan ke Hospital Slim River .Safwan masih terlantar di Hospital Slim River.
Presiden Kumpulan Aktivis Independen Mahasiswa (KAMI) Haziq Abdullah Abdul Aziz dan aktivis Parti Sosialis Malaysia (PSM) Mandeep Singh. Tangkapan bermula selepas tengah malam sehingga jam 4 pagi .

Bantuan guaman

Juham Ahmad Zamri Asa'ad Khuzaimi dari Jabatan Undang-undang dan Hak Asasi Manusia (Juham) Dewan Pemuda PAS Pusat menyatakan kesediaan untuk membantu mahasiswa yang ditahan polis.
Peguam Fadiah Najwa Fikri dari “Lawyers for Liberty” berjanji akan membela mahasiswa tersebut.
Ketua koordinator Jingga 13, Fariz Musa mengecam tindakan FRU yang tidak bertepatan dengan hasrat Perdana Menteri untuk mengukuhkan demokrasi yang memberi kebebasan kepada rakyat.
Cemamar

Ciri-ciri botani

Ia adalah tumbuhan renek saka, sederhana besar, jarang tumbuh melebihi tinggi 3 m walaupun ada yang dilaporkan telah tumbuh tinggi sehingga 20 m. Batang berwarna coklat muda. Diameter batang berukuran 15 cm. Batang dan tangkai daun berbulu halus. Daun jenis majmuk pinat, susunan berpilin, tangkai daun sederhana panjang mempunyai 9-15 helai anak daun yang berbentuk bujur dengan hujung menirus, pangkal yang menyerong sedikit, tepi beralun, pucuk muda berwarna kemerahan. Bunga majmuk, kecil, berwarna putih kehijauan, terdapat dalam jambak bunga yang keluar dari hujung dahan. Buah jenis beri, berbentuk bujur membulat atau bujur memanjang.

Khasiat

Pucuk cemamar mengandungi air, karbohidrat, zink, serat, karbazol, alkaloid, mineral, vitamin A, C dan E.
Pucuk daun muda digunakan bagi merawat lemah tenaga batin, melancarkan peredaran darah, kolestrol tinggi, badan berangin, badan kesejukan, lemah badan, rawatan ibu selepas bersalin, pelbagai penyakit kulit, dan leukimia. Bagi orang berpenyakit darah tinggi tidak digalakkan memakan cemamar kerana ia bersifat panas dan boleh menyebabkan rasa pening kepada pesakit tersebut.
Skuad Hoki Piala Dunia Remaja 2016

Berikut di bawah adalah senarai pemain yang menyertai skuad mereka di kejohanan Piala Dunia Remaja 2016 yang akan diadakan dari 08 Disember hingga 18 Disember 2016 di Lucknow, India.
Pasir Impun

Poskod

Poskod yang digunakan di Pasir Impun adalah 40195. Terdapat 4 buah desa di dalam daerah kecamatan Mandalajati.
Schulendorf

Schulendorf merupakan sebuah kawasan perbandaran terletak di daerah Herzogtum Lauenburg, Schleswig-Holstein, Jerman.
Wilayah Ibu Negara Australia

Geografi

Luas ACT ialah 2,358 km² dan kesemuanya adalah wilayah daratan menjadikan ACT sebagai satu-satunya wilayah di Australia yang tidak memiliki batas laut. Satu-satunya batas darat ACT ialah wilayah New South Wales yang mengelilingi ACT di semua sisi.

Sejarah

Suku penduduk asli Australia yang mendiami daerah ACT adalah Ngunnawal, Walgalu dan Ngarigo, jauh sebelum kedatangan orang Eropah pada 1820-an. Sejak 1824, berbagai pemukiman pendatang kulit putih mulai berkembang menjadi kota-kota kecil.
Apabila perlembagaan Australia sedang dibicarakan oleh koloni-koloni, Melbourne dan Sydney bersaing untuk menjadi ibu negara Australia. Akhirnya disepakati bahawa Melbourne dapat menjadi ibu negara sejak 1901 sehingga ibu negara baru telah dibangun.
Tempat sekarang disepakati pada 1908 dengan memenuhi syarat bahawa wilayahnya diambil dari New South Wales dan terletak lebih dari 100 batu dari Sydney. Pertandigan reka bentuk antarabangsa untuk ACT diselenggarakan pada 1911 dengan pemenang bernama Walter Burley Griffin. Pemberian nama dan pembangunan rasmi dilaksanakan pada 12 Mac 1913.
Pada 9 Mei 1927, kerajaan persekutuan secara rasmi berpindah ke ACT dari Melbourne dengan berbagai jabatan menyusul kemudian.
Hemisfera darat

Hemisfera darat, merupakan satu bahagian sfera di bumi yang berpusat pada 47°13′N, 1°32′W (berhampiran dengan bandar Nantes, Perancis). Sebahagian lagi ialah hemisfera air.
Hemisfera darat mempunyai enam per tujuh daratan di bumi, termasuk Eropah, Afrika, Amerika Utara, hampir keseluruhan Asia dan Amerika Selatan. Eropah merupakan pusat kepada hemisfera ini. Walau bagaimanapun, kawasan lautan di hemisfera darat ini, lebih luas berbanding kawasan darat, hemisfera darat bermaksud hemisfera yang terdapat daratan yang paling banyak, bukan hemisfera di mana kawasan darat adalah lebih besar dari kawasan lautan.
Bogor

Iklim

Kota Bogor mempunyai ketinggian dari permukaan laut minimum 190 m dan maksimum 330 m disebut Kota Hujan dengan keadaan cuaca dan udara yang sejuk dengan suhu udara rata-rata setiap bulannya adalah 26 °C dan kelembaban udaranya kurang lebih 70%. Suhu terendah di Bogor adalah 21,8 °C, paling sering terjadi pada Bulan Disember dan Januari. Arah mata angin waktu-waktu ini dipengaruhi oleh angin monsun. Bulan Mei sampai Mac dipengaruhi angin Monsun Barat dengan arah mata angin 6% terhadap arah Barat.

Sejarah

Bogor ditelitikan dari sejarahnya adalah tempat berdirinya kerajaan pertama yang dikenal di Indonesia - Kerajaan Hindu Tarumanegara di abad ke-5. Beberapa kerajaan lainnya lalu memilih untuk bermukim ditempat yang sama kerana daerah pegunungannya yang secara meninggi membuat lokasi ini mudah untuk bertahan terhadap ancaman serangan dan pada saat yang sama adalah daerah yang subur.
Diantara prasasti-prasasti yang ditemukan di Bogor tentang kerajaan-kerajaan yang silam, salah satu prasasti tahun 1533, menceritakan kekuasaan Raja Prabu Surawasesa dari Kerajaan Pajajaran, salah satu kerajaan yang paling berpengaruh di pulau Jawa. Prasasti ini dipercayai memiliki kekuatan gaib, keramat dan dilestarikan hingga sekarang.
Pada tahun 1744, Gabenor Jeneral Gustaaf Willem baron van Imhoff terpesona akan kedamaian sebuah kampung kecil di Bogor (Kampung Baru), sebuah wilayah bekas Kerajaan Pajajaran yang terletak di hulu Batavia. Van Imhoff mempunyai rencana membangun wilayah tersebut sebagai daerah pertanian dan tempat peristirahatan bagi Gabenor Jeneral.
Setahun kemudian, pada tahun 1745, Van Imhoff menggabungkan 9 dearah (Cisarua, Pondok Gede, Ciawi, Ciomas, Cijeruk, Sindang Barang, Balubur, Dramaga dan Kampung Baru) ke dalam satu pemerintahan yang disebut Regentschap Kampung Baru Buitenzorg. Di kawasan itu Van Imhoff kemudian membangun sebuah Istana Gabenor Jeneral. Dalam perkembangan berikutnya, nama Buitenzorg dipakai untuk menunjuk wilayah Puncak, Telaga Warna, Megamendung, Ciliwung, Muara Cihideung, Puncak Gunung Salak, dan Puncak Gunung Gede.
Sebagai stesen yang berlokasi di bukit yang penting pada masa penjajahan Belanda, kota Bogor pada abad ini berkembang sebagai daerah yang terdiri dari Kebun Raya Bogor dan Istana Bogor. Pusat pusat perekonomian pun mulai bermunculan di sekitarnya. Nama Bogor diambil dari salah satu spesies palem. Dari kota ini dapat terlihat Gunung Salak, Gunung Pangrango dan Gunung Gede.
Robin Warren

John Robin Warren AC (lahir 11 Jun 1937 di Adelaide) ialah ahli patologi Australia, Penerima Nobel dan penyelidik yang dikreditkan dengan penemuan semula bakteria Helicobacter pylori tahun 1979 bersama Barry Marshall. Kedua-duanya membuktikan kepada komuniti perubatan bahawa bakteria Helicobacter pylori (H. pylori) adalah punca kebanyakan ulser peptik.
Pulau Sentosa

Pulau Sentosa (dahulu disebut sebagai Pulau Belakang Mati) adalah nama sebuah pulau yang terletak di selatan Singapura. Pulau ini terkenal sebagai tempat berlabuh dan tempat pelancongan.
Pulau ini merupakan salah satu lokasi terletaknya simbol negara Singapura iaitu Merlion. Luas Pulau Sentosa semakin hari semakin bertambah kerana Singapura menambak wilayahnya dengan mengimport pasir dari kawasan Kepulauan Riau, Indonesia untuk perbangunan kondominium dan banglo-banglo mewah serta projek Peranginan 'The Resorts World And 1st Singapore Casino'
Usson-du-Poitou

Usson-du-Poitou ialah sebuah komun di jabatan Vienne di wilayah Poitou-Charentes barat Perancis.
Taman Negara Lanín

Taman Negara Lanín merupakan sebuah taman negara Argentina, yang terletak di Wilayah Neuquén, dengan hutan kelainan pokok pelbagai, terutama Fagaceae dan konifer s seperti lenga dan Araucaria, banyak spesis yang tidak ditemui di tempat lain di Argentina.
Dalam taman ini terletaknya Gunung berapi Lanín yang terkenal, dengan bentuk kon dan salji atas. Hal ini juga memegang tasik Huechulafquen, Aluminé, dan Lacar antara lain. Di dalamnya, dan sungai-sungai banyak dan sungai, sukan memancing ikan salmon dan ikan trout dipraktikkan. Kehidupan binatang taman serupa dengan Nahuel Huapi Taman Nasional selatan.
Bandar pelancong San Martín de los Andes di tepi Tasik Lacar berfungsi sebagai hub untuk pelancong yang berkunjung ke taman, serta pemain ski melawat dekatnya Chapelco pusat ski.
Anaiyur, Virudhunagar

Demografik 2001

Menurut bancian India pada tahun 2001, Anaiyur memiliki bilangan penduduk seramai 19,847. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2011

Menurut bancian India pada tahun 2001 Anaiyur memiliki kadar pendidikan (kebolehan membaca) 69%, melebihi kadar purata kebangsaan 59.5%; dengan 55% lelaki dan 45% wanita mampu membaca. 12% dari populasi berusia di bawah 6 tahun. (2001)
Margamulya, Cikajang

Poskod

Poskod yang digunakan di Margamulya adalah 44171. Terdapat buah desa di dalam daerah kecamatan Cikajang.
Saint-Hilaire-les-Monges

Saint-Hilaire-les-Monges merupakan sebuah komun di jabatan Puy-de-Dôme di tengah Perancis.
Gerard Way

Awal hidup dan pendidikan

Way lahir di Summit, New Jersey pada 9 April 1977 kepada Donna Lee Rush dan Donald Way. Beliau darah kacukan keturunan Itali dan Scotland. Beliau dibesarkan dan bersekolah di Belleville, New Jersey sehingga tamat pada tahun 1995.
Gerard dan adiknya Mikey ada didedahkan dengan banyak artis sepanjang hidup mereka seperti Iron Maiden, The Misfits, Danzig, Black Flag, Queen, Pulp, Blur, Morrissey dan The Smiths. Way originally wanted to be a guitarist. His grandmother bought him his first guitar at the age of eight, and he played in short-lived bands such as Ray Gun Jones and Nancy Drew with future bandmate Ray Toro. Setelah penceburan awal ini dirasakan tidak membuahkan hasil, beliau memilih menumpu masuk dalam bidang seni terutamanya bidang perkomikan lalu membuat keputusan melanjutkan pelajarannya di School of Visual Arts Bandar Raya New York. Beliau lulus dengan ijazah Sarjana Muda Seni Halus tahun 1999.

Kerjaya permuzikan (2001-2013)

Beliau memulakan latihan pekerjaannya setelah menamatkan pengajiannya di studio Cartoon Network di New York. Walau bagaimanapun, penyaksian kejadian pengganasan hebat yang melanda kota itu pada 11 September 2001 segera merubah pendirian dan hala tujunya yang mula memberontak. Beliau segera menulis muzik meluahkan rasa emosi bergolak ini - lagu pertama ditulisnya "Skylines and Turnstiles" menjadi titik mula My Chemical Romance. yang diasaskan bersama adiknya Mikey.

Kerjaya perkomikan (sejak 1993)

Beliau mula mencuba nasibnya mengarang buku komik pada tahun 1993 ketika berusia 16 tahun dengan menerbitkan siri On Raven's Wings terbitan Bonyard Press di bawah nama "Garry Way", namun penerbitan tersebut terhenti pada isu kedua akibat terhentinya kerjasama dengan pasukan ilustrasi diberikan penerbit itu.
Beliau mula mengarang karya keduanya The Umbrella Academy pada 2007 sebagai mengisi masa lapang ketika MCR tidak kesibukan  . Beliau menulis cerita asasnya serta mengilustrasi cetakan asal yang diterbitkan  Dark Horse Comics dalam edisi percuma mereka pada 5 Mei 2007. Jilid pertama siri ini diterbitkan semula dengan judul Apocalypse Suite disertakan lakaran semula oleh pekomik Brazil Gabriel Bá.
Bhainsdehi

Demografik 2001

Menurut bancian India pada tahun 2001, Bhainsdehi memiliki bilangan penduduk seramai 15,756. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2011

Menurut bancian India pada tahun 2001 Bhainsdehi memiliki kadar pendidikan (kebolehan membaca) 70%, melebihi kadar purata kebangsaan 59.5%; dengan 56% lelaki dan 44% wanita mampu membaca. 14% dari populasi berusia di bawah 6 tahun. (2001)
Sekolah Kebangsaan Koromoko

Sejarah

SK Koromoko telah dimulakan pada tahun 1989. Pada masa itu sekolah ini telah meminjam sementara bangunan Balairaya untuk kegunaan pejabat guru dan kakitangan serta kelas dari tahun 1 ke tahun 3. Hanya pada tahun 1993, SK Koromoko telah berpindah ke tapak yang baru dengan dana kerajaan. Tapak yang baru ini lebih cantik kerana terletak di atas bukit berhadapan dengan laut. Tapak ini telah didermakan oleh mantan Ketua Anak Negeri Gunsalam Bin Unggus, AMN iaitu merupakan tapak rumah beliau yang telah dirobohkan bagi memberi laluan kepada pembinaan SK Koromoko.
Batulayang

Poskod

Poskod yang digunakan di Batulayang adalah 40562. Terdapat buah desa di dalam daerah kecamatan Cililin.
Alan Pulido

Tigres de la UANL

Alan Pulido membuat penampilan pertama di Liga MX ketika tewas 3-0 kepada Morelia pada 27 Februari 2010. Beliau menjaringkan gol pertamanya dalam perlawanan liga menentang Pachuca pada 13 April 2011.

Kerjaya antarabangsa

Pada 23 Januari 2014, Pulido dipanggil untuk sertai pasukan kebangsaan Mexico oleh jurulatih Miguel Herrera. Pulido menjaringkan hatrik dalam debutnya untuk Mexico ketika menentang Korea Selatan pada 29 Januari 2014, Mexico menang 4-0.
Pada 2 Jun 2014, beliau termasuk dalam skuad Mexico di Piala Dunia FIFA 2014. Tetapi beliau tidak dapat bermain dalam sebarang perlawanan
Matheran

Demografik 2001

Menurut bancian India pada tahun 2001, Matheran memiliki bilangan penduduk seramai 5,139. Dari jumlah tersebut, kaum lelaki membentuk 58% dari jumlah keseluruhan populasi dan wanita seramai 42%.

Pendidikan 2001

Menurut bancian India pada tahun 2001 Matheran memiliki kadar pendidikan (kebolehan membaca) 71%, melebihi kadar purata kebangsaan 59.5%; dengan 61% lelaki dan 39% wanita mampu membaca. 11% dari populasi berusia di bawah 6 tahun. (2001)
Motilla del Palancar

Motilla del Palancar merupakan sebuah kawasan perbandaran yang terletak di Sepanyol dalam wilayah Cuenca, di komuniti autonomi Castile-La Mancha.
Kampung Sungai Rusa

Poskod

Poskod yang digunakan di Kampung Sungai Rusa, Balik Pulau, Pulau Pinang ialah 11000.
Sistem-atas-cip

Sistem-atas-cip (system-on-a-chip, SoC) merujuk kepada penyepaduan semua komponen komputer atau sistem elektronik lain ke dalam satu litar bersepadu (cip). Ia mungkin mengandungi isyarat digital, analog, bercampur, dan kerap kali fungsi frekuensi radio – semuanya di atas satu cip. Penggunaan tipikal SOC adalah dalam bidang sistem terbenam.
Kampung Sungai Air Hitam

Poskod

Poskod yang digunakan di Kampung Sungai Air Hitam, Yan, Kedah adalah 06910.
Wilayah Magdalena Bawah

Wilayah Magdalena Bawah (Sepanyol: Provincia de Baja Magdalena) merupakan antara salah satu daripada 15 buah wilayah di Pentadbiran Cundinamarca, Colombia.
Wilayah Magdalena Bawah mempunyai tiga buah jabatan; Caparrapí, Guaduas dan Puerto Salgar .
Grand Prix Bahrain 2011

Grand Prix Bahrain 2011 (nama rasmi: 2011 Formula 1 Gulf Air Bahrain Grand Prix) ialah sebuah perlumbaan Formula Satu yang sepatutnya merupakan perlumbaan pertama dalam musim 2011. Perlumbaan ini dijadualkan untuk mengambil tempat pada 13 Mac 2011 di Litar Antarabangsa Bahrain di Sakhir, Bahrain, dan ditunda pada 21 Februari 2011 disebabkan Bantahan Bahrain 2011. Pada 3 Jun, ia diumumkan bahawa perlumbaan ini akan diadakan pada 30 Oktober, dan akan menjadikan ia perlumbaan yang ke-17 daripada 20 perlumbaan diadakan pada tahun 2011. Disebabkan kontroversi yang melibatkan perlumbaan ini, penganjur Grand Prix terpaksa meningalkan hasrat mereka untuk menganjurkan perlumbaan ini.
Puncak Lenin

Penamaan

Puncak tersebut mula ditemui pada 1871 dan dinamakan sebagai Puncak Kaufman sempena gabenor pertama Turkestan, Konstantin Kaufman. Puncak ini dinamakan sebagai Puncak Lenin sempena pemimpin Kesatuan Soviet, Vladimir Lenin pada 1928. 
Puncak ini dinamakan semula di Tajikistan secara rasmi sebagai Puncak Ibnu Sina (Tajik: қуллаи Абӯалӣ ибни Сино, qulla‘i Abûalî ibni Sino) sejak Julai 2006.
Di Kyrgyzstan pula, puncak ini masih secara rasminya dinamakan sebagai Puncak Lenin. Meskipun begitu, terdapat cadangan untuk penamaan semula oleh Presiden Kyrgyzstan, Almazbek Atambayev kepada "Puncak Manas" daripada Epik Manas pada Oktober 2017; terdapat sebuah puncak yang telah dinamakan sebagai Puncak Manas iaitu sebuah gunung berketinggian 4,488 meter di banjaran Talas Alatau dalam wilayah Talas.

Sejarah

Pendakian pertama di kawasan ini dikatakan merupakan perjalanan seorang hamba Rusia, Filipp Efremov dari Bukhara tanpa sengaja dan merupakan orang Eropah pertama yang mendaki Pergunungan Alai.
Pada September 1928, dua orang pendaki Jerman, Eugen Allwein dan Karl Wien serta seorang pendaki Austria, Erwin Schneider menjalankan ekspedisi untuk menuju ke puncak gunung itu. Pendakian mereka bermula pada 25 September dan tiba di puncak pada 3:30 petang pada hari tersebut.
Sehingga 1933, puncak ini dikatakan sebagai puncak tertinggi di pergunungan Pamir sehingga pendakian dibuat di Puncak Ismail Samani dan mendapati bahawa gunung itu berketinggian 300 meter lebih dari anggapan asal.
Pada 1974, sekumpulan lapan orang pendaki gunung wanita maut akibat ribut di gunung tersebut. Kemudian, 43 orang pendaki maut pada 13 Julai 1990 akibat runtuhan salji daripada sebuah gempa bumi di gunung tersebut.

Laluan pendakian

Secara keseluruhannya, terdapat 16 laluan ke puncak, di mana sembilan laluan berada di cerun selatan dan yang lain di cerun utara. Misalnya, laluan dari utara menerusi Puncak Razdelnaya merupakan salah satu daripada laluan klasik ke puncak dan tidak memerlukan kebolehan khusus dalam pendakian.
Torrente de Cinca

Torrente de Cinca merupakan sebuah kawasan perbandaran yang terletak di wilayah Huesca, Aragon, Sepanyol
Sadamantra

Poskod

Poskod yang digunakan di Sadamantra adalah 45554. Terdapat buah desa di dalam daerah kecamatan Jalaksana.
Sistem bekalan elektrik sesalur dunia

saya cuma nk tahu voltan di rumah sahaja

Soket dinding

Sistem huruf yang digunakan di sini adalah daripada sebuah dokumen kerajaan AS, yang memberikan kod huruf serta senarai plag yang digunakan (tetapi tidak semestinya betul). walaupun berguna untuk rujukan pantas, dokumen tersebut mungkin meragukan di sesetengah tempat. Biasanya plag dan soket yang mempunyai klasifikasi kod huruf yang sama boleh dipadankan, tetapi tidak betul-betul dijamin. Satu rujukan yang lebih terkini serta lebih rasmi mengenai plag dan soket adalam Laporan Teknikal IEC 60083.

Banjaran voltan

Harus dibezakan di antara voltan bekalan (voltan sistem nominal) dengan kadaran voltan peralatan (voltan penggunaan). Lazimnya voltan penggunaan adalah 3 hingga 5% lebih rendah daripada voltan sistem nominal; contohnya, sistem bekalan nominal 208 V akan disambungkan ke motor elektrik berkadaran "200 V" seperti yang tertera pada labelnya. Ia membenarkan jatuhan voltan antara peralatan dengan bekalan. Voltan di dalam rencana ini adalah voltan bekalan nominal dan peralatan yang menggunakan sistem tersebut akan membawa voltan yang lebih rendah sedikit.
Kempen Burma

Kempen Burma dalam Kancah Asia Tenggara Perang Dunia Kedua diperjuangkan utamanya oleh tentera Komanwel British termasuk tentera Kanada, China dan unit-unit tentera Amerika Syarikat menentang angkatan bersenjata Empayar Jepun, Siam dan Tentera Nasional India. Tentera darat Komanwel British datang dari India British dan juga terdiri daripada lebih kurang 100,000 orang tentera kolonial Afrika. Tentera Kemerdekaan Burma dilatih Jepun dan mengepalai serangan awal terhadap angkatan British.
Kempen Burma memiliki beberapa ciri istimewa. Ciri geografi wilayah ini menyebabkan faktor-faktor seperti cuaca, penyakit dan rupa bumi mendatangkan kesan terhadap operasi. Ketiadaan infrastruktur pengangkutan menyebabkan penekanan terpaksa diberi kepada terhadap kejuruteraan ketenteraan dan pengangkutan udara untuk pergerakan anggota dan bekalan mereka, dan untuk mengeluarkan para anggota yang tercedera. Kempen ini juga kompleks dari segi politik, dengan pihak British bersama-sama AS dan China masing-masing mempunyai keutamaan strategi yang berlainan.
Kempen ini juga merupakan satu-satunya kempen darat yang berlanjutan tanpa putus yang dikendalikan pihak Bersekutu dari mula perang sehinggalah ke akhirnya. Hakikat ini disebabkan lokasinya. Oleh sebab kancah ini menyambungkan Asia Tenggara dengan India, wilayahnya merangkumi sebahagian wilayah yang jatuh dari tangan British pada titik permulaan perang, tetapi juga merangkumi wilayah-wilayah di India di mana kemaraan Jepun akhirnya dapat dikekang.
Cuaca wilayah terbabit dikuasai hujan tengkujuh bermusim, yang mengakibatkan pembatasan kempen pada tempoh sedikit daripada setengah setiap tahun. Faktor ini, bersama-sama faktor-faktor lain seperti kebuluruan dan keadaan kelam-kabut di India British dan keutamaan yang diberikan kepada usaha untuk mengalahkan Jerman Nazi, mengakibatkan kempen ini berpanjangan dan membahagikannya kepada empat fasa: serangan Jepun yang membawa kepada penyingkiran angkatan British, India dan China dalam tahun 1942; percubaan pihak Bersekutu untuk melancarkan serangan ke dalam Burma pada lewat tahun 1942 hingga ke awal tahun 1944; serang Jepun terhadap India dalam tahun 1944 yang berakhiran dengan kekalahan Jepun berikutan pertempuran=pertempuran di Imphal dan Kohima; dan, akhir sekali, serangan Bersekutu yang berjaya menakluki semula Burma yang dilaksanakan dari lewat tahun 1944 sehingga pertengahan tahun 1945.
Xiaofei Yao

Kehidupan

Beliau ialah pengasas dan CEO Rogrand E-commerce. Rogrand E-commerce berpusat di Beijing dan mempunyai lapan pejabat lain di China di Shandong, Hubei, Guangdong, Shanxi, Liaoning, Sichuan, Zhejiang dan Henan. Pada tahun 2016 syarikatnya melancarkan inisiatif di sebuah persidangan di Lima untuk mengikat rakan-rakan dalam pasaran farmaseutikal China termasuk pengeluar, farmasi dan hospital untuk menguruskan penyakit kronik menggunakan sumber-sumber dalam talian. Beliau menekankan pentingnya data kepada syarikat yang bercita-cita tinggi. 
Pada September 2019 Persidangan Bangsa-Bangsa Bersatu mengenai Perdagangan dan Pembangunan mengumumkan tujuh "eTrade for Women Advocates" dari negara membangun. Yang lain ialah Nazanin Daneshvar, Clarisse Iribagiza, Patricia Zoundi Yao, Nina Angelovska, Claudia de Heredia dan Helianti Hilman dari Indonesia. Anugerah ini diumumkan di pinggir Perhimpunan Agung Bangsa-Bangsa Bersatu di New York dan dia adalah salah seorang daripada lima pemenang yang hadir.